
**Pompon készítése**





Szevasztok!

Hasonlóan a parti-szalaghoz, még ezt is az általános iskola gyakorlati foglalkozás óráján tanultam, ez ma a technika óra .A Koleszos bohóc sapkájához volt szükségem rá, ezért jutott eszembe.

1. Kartonpapírból két egyforma gyűrűt vágunk ki. Minél nagyobb, annál nagyobb lesz a pompon.

Könnyebb úgy rácsavarni a fonalat, ha szétvágjuk mindkettőt egy kicsi helyen, hogy ott tudjuk ezt végezni.

2. Sűrű tekeréssel, több rétegben tekercseljük rá a fonalat, vigyázva, hogy ahol szétvágtuk, ott ne fusson le a kartonról.

3. Szétvágjuk ollóval körbe-körbe.

4.Óvatosan széthúzzuk, egy kicsit.

5. Gyorsan megkötjük a két karton között.

6.Megformázzuk és kész a pomponunk.

Feltétlenül tanuljátok meg, csomagoláskor is hasznos lehet.!

Gabi néni